Stine

Ernest Duka (lindur më 29 janar 1981), i njohur profesionalisht si Stine, është këngëtar, tekstshkrues dhe producent muzikor shqiptar. Ai është aktiv në industrinë muzikore shqiptare që nga fundi i viteve 90'.

 Jeta e hershme 
Duka ka lindur në Dibër, Shqipëri. Që në fëmijëri tregoi interes për muzikën dhe kërcimin dhe ndoqi shkollë fillore muzike për piano deri në klasën e shtatë, përpara se të vazhdonte në një shkollë tjetër. Gjatë viteve të shkollës u mor gjithashtu me kërcim hip-hop.

Në fund të viteve ’90 filloi të shkruante muzikë. Një nga krijimet e tij të para, e realizuar gjatë trazirave të vitit 1997 në Shqipëri, u interpretua në festivalin e shkollave të mesme “Rin-Fest”, i mbajtur te Piramida në Tiranë. Ai eksperimentonte me kompozim edhe në shtëpi, duke përdorur tastierë dhe pajisje të thjeshta regjistrimi.

Duka kaloi një pjesë të adoleshencës në Gjermani, ku mësoi gjuhën dhe mori pjesë në aktivitete artistike, përfshirë konkurse vallëzimi, përpara se të rikthehej në Shqipëri. 

 Karriera 
Stine u shfaq për herë të parë në skenën muzikore shqiptare në vitin 1997 si pjesë e grupit ETB 57. Në vitin 1999 mori pjesë në festivalin Vera Fest, ku grupi fitoi çmimin e parë. Gjatë qëndrimit në Gjermani vazhdoi të merrej me muzikë dhe kërcim dhe ka deklaruar se është vlerësuar në konkurse lokale, eksperienca që ai i ka cilësuar të rëndësishme për formimin e tij artistik.

Pas rikthimit në Shqipëri, Stine mori pjesë në edicionin e parë të festivalit televiziv Top Fest në vitin 2004, në bashkëpunim me ABI-N (Abigena Levanaj) me këngën “Lady Lady”, duke fituar çmimin e parë. Në prill 2006 mori pjesë në Top Fest 3 me këngën “Ishe Ti”, ku fitoi Çmimin e Internetit.  

Ai është themelues i studios muzikore Stine Records, me seli në Tiranë, ku prodhon materiale të tija muzikote dhe bashkëpunon me artistë të tjerë.

Në dhjetor 2025, Stine iu bashkua si banor 
sezonit të pestë të spektaklit televiziv Big Brother VIP Albania, i transmetuar në Top Channel.

 Jeta personale 
Stine jeton në Tiranë, ku operon edhe studion e tij Stine Records. Ai ka tre motra dhe një vëlla që jetojnë në Gjermani. Ai është i martuar me këngëtaren Grazia, me të cilën ka një vajzë.

 Referime 

Kategoria:Këngëtarë shqiptarë
Kategoria:Njerëz nga Dibra